“Атрыманне пашпарта — гэта не проста нейкі цырыманіял, па сутнасці, гэта магчымасць яшчэ раз адчуць сваё дачыненне да развіцця дзяржавы, гэта магчымасць аб’яднаць моладзь нашай краіны”, — заявіў першы сакратар Цэнтральнага камітэта БРСМ Андрэй Белякоў у ходзе Усебеларускай патрыятычнай акцыі “Мы — грамадзяне Беларусі!”. У час акцыі маладыя людзі атрымліваюць пашпарты з рук аўтарытэтных і паважаных людзей краіны. Паводле слоў Андрэя Белякова, у гэтым ёсць нейкі сімвалізм. Юнакі і дзяўчаты, якія толькі пачынаюць свой жыццёвы шлях, пераймаюць каштоўны вопыт: як можна ставіць мэты, перамагаць і дабівацца вынікаў.